**Valsts kancelejai**

*Par Ministru kabineta sēdes protokollēmuma projektu*

*“Par Ministru kabineta 2019. gada 26. marta sēdes*

*protokollēmuma (prot. Nr. 16, 30. §) “Informatīvais*

*ziņojums “Par Nacionālo bruņoto spēku profesionālā*

*dienesta karavīru nodrošināšanu ar dienesta dzīvojamām*

*telpām Ādažu novadā”” 2. un 3. punktā doto uzdevumu*

*atzīšanu par aktualitāti zaudējušiem”*

 Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 73.1. apakšpunktu, iesniedzu izskatīšanai Ministru kabineta sēdē Ministru kabineta sēdes protokollēmuma “Par Ministru kabineta 2019. gada 26. marta sēdes protokollēmuma (prot. Nr. 16, 30. §) “Informatīvais ziņojums “Par Nacionālo bruņoto spēku profesionālā dienesta karavīru nodrošināšanu ar dienesta dzīvojamām telpām Ādažu novadā”” 2. un 3. punktā doto uzdevumu atzīšanu par aktualitāti zaudējušiem” projektu.

|  |  |  |
| --- | --- | --- |
| 1. | Iesniegšanas pamatojums | Ministru kabinets, 2019. gada 26. martā izskatot Aizsardzības ministrijas sagatavoto informatīvo ziņojumu “Par Nacionālo bruņoto spēku profesionālā dienesta karavīru nodrošināšanu ar dienesta dzīvojamām telpām Ādažu novadā”, ir uzdevis Aizsardzības ministrijai līdz 2021. gada 1. aprīlim veikt iepirkumu par dienesta dzīvojamo telpu būvniecības projekta finanšu un ekonomisko aprēķinu veikšanu, izmantojot publiskās un privātās partnerības modeli. Pēc finanšu un ekonomisko aprēķinu veikšanas Aizsardzības ministrijai ir uzdots sagatavot un iesniegt izskatīšanai Ministru kabinetā informatīvo ziņojumu par finanšu un ekonomisko aprēķinu rezultātiem un turpmāk paredzētajām darbībām, lai nodrošinātu dienesta dzīvojamo telpu būvniecību.Atbilstoši informatīvajā ziņojumā “Par Nacionālo bruņoto spēku profesionālā dienesta karavīru nodrošināšanu ar dienesta dzīvojamām telpām Ādažu novadā” minētajam, militārās infrastruktūras attīstībā, sākot ar 2017. gadu, vidēji gadā tiek ieguldīti ~50 milj. *euro*. Finansējumu militārās infrastruktūras attīstībai tuvāko gadu laikā ir paredzēts saglabāt līdzšinējā apjomā – ~50 milj*. euro* apmērā. Ņemot vērā pieejamo finansējumu, tas prioritāri tiek novirzīts esošo militāro poligonu attīstībai un jaunu poligonu izveidei, kā arī Zemessardzes bāzu attīstībai. Lai ierobežotā finansējuma apstākļos tomēr uzsāktu risināt jautājumu par dienesta dzīvojamā fonda pieejamību, Aizsardzības ministrija informatīvajā ziņojumā piedāvāja iespējamo risinājumu – dienesta dzīvokļu būvniecību organizēt publiskās un privātās partnerības projekta veidā Ādažu novadā, kur ir fiksēts vislielākais pieprasījums pēc dienesta dzīvokļiem.Atbilstoši Ministru kabineta 2019. gada 7. maija rīkojuma Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” pasākumiem Nr. 204.2., 204.3. un 205.1. kā prioritāri īstenojamie pasākumi ir noteikti: Nacionālo bruņoto spēku spēju un Zemessardzes kaujas spēju attīstība, Nacionālo bruņoto spēku nodrošinājuma jomas reformas turpināšana, Zemessardzes infrastruktūras pilnveidošana un reģionālo militāro poligonu attīstība (“Lāčusils”, “Meža Mackeviči” un “Mežaine”). Aizsardzības ministrija atbilstoši Ministru kabineta 2019. gada 7. maija rīkojumam Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” un aizsardzības jomas plānošanas dokumentos noteiktajam šobrīd veic ieguldījumus vairāk nekā 20 militārajās bāzēs visā Latvijas teritorijā, kā arī turpina darbu pie reģionālo militāro poligonu izveides un attīstības. Infrastruktūras attīstības darbi turpinās Ādažu militārajā poligonā, Gaisa spēku Aviācijas bāzē, poligonā “Lāčusils”, kas tika paplašināts 2019. gada sākumā, poligonā “Meža Mackeviči”, kas tika paplašināts 2020. gada sākumā, un poligonā “Mežaine”, kura paplašināšanas process šobrīd norisinās.2019. gada beigās, pārskatot vidējā termiņā un ilgtermiņā sasniedzamos rezultātus infrastruktūras attīstībā, Aizsardzības ministrija atkārtoti izvērtēja profesionālā dienesta karavīru dzīvojamā fonda nodrošinājumu un tā attīstības iespējas, kā arī dzīvojamā fonda attīstībai pieejamo finansējumu. Vienlaikus tika secināts, ka plānotajā Zemessardzes infrastruktūras izveidē un militāro poligonu attīstībā ir ieguldāmi ievērojami finanšu resursi un, lai tos pabeigtu plānotajā laika posmā, ir būtiski šim mērķim novirzīt iespējami lielāku infrastruktūras attīstībai pieejamā finansējuma apjomu. Tika arī secināts, ka dzīvojamā fonda izveide tikai vienā Latvijas novadā varētu negatīvi ietekmēt visā pārējā Latvijas teritorijā dienošo karavīru motivāciju dienēt Nacionālajos bruņotajos spēkos. Savukārt dzīvojamā fonda izveide visā Latvijas teritorijā šobrīd nav iespējama infrastruktūras izveides un tās uzturēšanas augsto izmaksu dēļ.Tomēr, lai sniegtu atbalstu karavīriem, kuriem ir izveidotas ģimenes, mājokļu pieejamības nodrošināšanā, Aizsardzības ministrija ir uzsākusi darbu pie risinājumu izstrādes, kas sniegtu iespēju profesionālajā dienestā dienošajiem karavīriem saņemt atbalstu mājokļa pieejamībā, piemēram, tiek izskatīta iespēja izveidot mājokļa kreditēšanas pirmās iemaksas garantēšanas mehānismu.Ņemot vērā minēto, Aizsardzības ministrija ir nolēmusi šobrīd neveidot dienesta dzīvojamo fondu profesionālā dienesta karavīriem, attiecīgi Ministru kabineta 2019. gada 26. marta sēdes protokola Nr. 16, 30. § 2. un 3. punktā dotie uzdevumi ir zaudējuši savu aktualitāti. Lūdzu atzīt Aizsardzības ministrijai dotos uzdevumus par aktualitāti zaudējušiem. |
| 2. | Valsts sekretāru sanāksmes datums un numurs | Saskaņā ar Ministru kabineta 2009. gada 7. aprīļa noteikumiem Nr. 300 “Ministru kabineta kārtības rullis” 73.1. apakšpunktu projekts nav izsludināms Valsts sekretāru sanāksmē. |
| 3. | Informācija par saskaņojumiem | Nav attiecināms |
| 4. | Informācija par saskaņojumu ar Eiropas Savienības institūcijām | Nav attiecināms |
| 5. | Politikas joma | Publiskās pārvaldes politika |
| 6. | Atbildīgā amatpersona | Aizsardzības ministrijas Nodrošinājuma un aizsardzības investīciju politikas departamentaNATO un militārās infrastruktūras politikas nodaļas vecākā referente I. Buda |
| 7. | Uzaicināmās personas | Aizsardzības ministrijas valsts sekretāra vietnieks nodrošinājuma jautājumos M. Paškēvičs |
| 8. | Projekta ierobežotas pieejamības statuss | Nav |
| 9.  | Cita informācija | Nav |
| 10.  | Saistība ar ārkārtējās situācijas vai izņēmuma stāvokļa noteikšanu valstī | Nav |
| 11. | Ministru kabineta lietas pamatojums | Nav nepieciešams norādīt |
| 12. | Steidzamības kārtības pamatojums | Nav nepieciešams norādīt |
| 13. | Jautājuma savlaicīgas neiesniegšanas iemesli | Nav nepieciešams norādīt |
| 14. | Lēmuma pieņemšanas galīgais termiņš | Nav |

Pielikumā:

Ministru kabineta sēdes protokollēmuma projekts “Par Ministru kabineta 2019. gada 26. marta sēdes protokollēmuma (prot. Nr. 16, 30. §) “Informatīvais ziņojums “Par Nacionālo bruņoto spēku profesionālā dienesta karavīru nodrošināšanu ar dienesta dzīvojamām telpām Ādažu novadā”” 2. un 3. punktā doto uzdevumu atzīšanu par aktualitāti zaudējušiem” (AIMProt\_200420\_zaudejis\_aktualitati.docx) uz 1 lpp.

Ministru prezidenta biedrs,

aizsardzības ministrs Dr. Artis Pabriks

I. Buda, tālr. 67335031

Inara.Buda@mod.gov.lv